-  2030 నాటికి రెండింతల చమురు శుద్ధి సామర్థ్యం..
-  ఇండియన్‌ అయిల్‌ కార్పొరేషన్‌ చైర్మన్‌ అశోక్‌ వెల్లడి.
             న్యూఢిల్లీ : భారత్‌లో చమురు శుద్ధి సామర్థ్యాన్ని 2030 నాటికి 150 మిలియన్‌ టన్నులకు పెంచనున్నట్టు ఇండియన్‌ ఆయిల్‌ కార్పొరేషన్‌ చైర్మన్‌ బి.ఆశోక్‌ తెలిపారు. ప్రస్తుతం కంపెనీ ఏడాదికి 80.7 మిలియన్‌ టన్నుల ఉత్పత్తి సామర్థ్యం ఉందని తెలిపారు. ప్రస్తుతానికి సరిపడినంత శుద్ధి చేయగలు గుతున్నా భవిష్యత్తు అవసరాలదృష్యా దీని సామర్థ్యాన్ని పెంచునున్నట్టు వివ రించారు. అంతర్జాతీయ ఏజన్సీ సంస్థ వరల్డ్‌ అవుట్‌లుక్‌ ప్రాజెక్టు లెక్కల ప్రకారం దేశంలో 2030 నాటికి ఇంధన డిమాండ్‌ 348 మిలియన్‌ టన్నులకు పెరుగుతుందని అంచనా. గతేడాది 184 మిలియన్‌ టన్నులు నమోదు చేసింది. బీపీ ప్రాజెక్ట్సు డిమాండ్‌ 335 టన్నుల కాగా..ఈఐఏ 294 మిలియన్‌ టన్నులు అని తెలిపింది. భారత్‌కు శుద్ధి సామర్థ్యం 232.06 మిలియన్‌ టన్నుల ఉన్నట్టుగా వివరించింది. 2022 నాటికి ఐవోసీీ 104.55 మిలియన్‌ టన్నుల శుద్ధి సామర్థ్యానికి గానూ ప్రతియేటా 40 వేల కోట్ల పెట్టుబడులతో విస్తరిస్తామని తెలిపారు. అయితే 150 మిలి యన్‌ టన్నుల సామర్థ్యానికి సంబంధించిన విస్తరణ ప్రణాళికలు ఆయన వెల్లడించలేదు. మరోపక్క ఐవోసీ పైప్‌లైన్లను కూడా విస్తరించే ందుకు ప్రణాళిక సిద్ధం చేస్తోంది. దీనిపై ఐవోసీ చైర్మన్‌ అశోక్‌ మాట్లాడుతూ.. ఇప్పటికే 45,000 కస్టమర్‌ టచ్‌పాయింట్లు ఉన్నా యని...వచ్చే ఐదేండ్లలో వీటిని మరింత పెంచే అవకాశం ఉంద న్నారు. గ్రామీణ ప్రాంతాల్లో ఇప్పటి వరకు పెట్రోల్‌ బంక్‌లు లేనిచోట్ల ఏర్పాటు చేస్తామని తెలిపారు.
మీ స్నేహితులకు రికమెండ్ చెయ్యండి